Ökomäss tuleb taas!
Ökomäss 2018, “Kultuuri ja keskkonna kohtumispaik” tuleb sel aastal 21.09-22.09. Kajastame uut ja põnevat nii ajaloo kui keskkonna poole pealt. Ehitus ja ehedus on selle aasta läbiv alateema. Põnev saab olema juba põhiasukoht Kalamajas ajalooline Patarei maneež kirikuhoone ja praktilised harivad koolitused SRIK-i hoovis, Väike-Patarei 5.
Tutvustame ökoehituse ja restaureerimise uuemaid suundi, ägedaid tegijaid, energiasäästu võimalusi, pakume osavõttu koolitusseminaridest, ajalooloengutest, ringkäikudest ja muust. Kavas ka väike kontsert, häppeningid, toome 100 aastase vahe järgi hobused maneeži. Täpsem ajakava ilmub jooksvalt kodulehele ecomess.ee ning Säästva Renoveerimise Infokeskuse facebooki.
Ootame Teid osalema!
Abiks: KIK, AS Yit Eesti, Tallinna Energiaagentuur jt.